దేవేంద్ర బిషూ

దేవేంద్ర బిషూ (జననం 6 నవంబర్ 1985)ప్రొఫైల్ espncricinfo సేకరణ 20 మార్చి 2011 వెస్ట్ ఇండీస్ తరపున అన్ని ఫార్మాట్లలో ఆడిన ఒక గయానా మాజీ క్రికెటర్. లెగ్ స్పిన్నర్ అయిన ఇతను 2011 క్రికెట్ ప్రపంచ కప్ ద్వారా వెస్ట్ ఇండీస్ క్రికెట్ జట్టు తరపున అంతర్జాతీయ అరంగేట్రం చేశాడు.

2011లో ఐసీసీ ఎమర్జింగ్ ప్లేయర్ ఆఫ్ ది ఇయర్ (ICC Emerging Player of the Year) అవార్డును బిషూ అందుకున్నాడు. అయితే ఫామ్ కోల్పోవడం, సునీల్ నరైన్, షేన్ షిల్లింగ్‌ఫోర్డ్ నుండి గట్టి పోటీ ఎదురవడంతో జట్టులో స్థానం కోల్పోయాడు.

 స్వదేశీ కెరీర్ 
2008 సీజన్లో అరంగేట్రం చేసిన బిషూ క్రమంగా ఎదిగాడు. ఫస్ట్ క్లాస్ స్థాయిలో అరంగేట్రం చేసిన మొదటి రెండు సీజన్లలోనే నాలుగు సార్లు ఐదు వికెట్లు, ఒకే మ్యాచ్‌లో పది వికెట్లు తీసి విజయం సాధించాడు.

2010 కరీబియన్ టీ20లో నాలుగు మ్యాచ్‌ల్లో పది వికెట్లు పడగొట్టి తన బౌలింగ్‌తో ప్రభావితం చేశాడు. సెప్టెంబర్ 2013లో భారత్ పర్యటనకు వెళ్ళిన వెస్ట్ ఇండీస్ 'ఎ' జట్టులో ఇతనికి స్థానం లభించింది. అక్టోబర్ 2018లో క్రికెట్ వెస్ట్ ఇండీస్ (CWI) ఇతనికి 2018–19 సీజన్ కు గాను రెడ్-బాల్ కాంట్రాక్టును ఇచ్చింది.

 అంతర్జాతీయ కెరీర్ 
2011 ప్రపంచ కప్‌లో గాయపడిన డ్వేన్ బ్రావో స్థానంలో బిషూ ఎంపికయ్యాడు. మార్చి 17న చెన్నైలో ఇంగ్లాండ్ పై జరిగిన మ్యాచ్‌తో అంతర్జాతీయ అరంగేట్రం చేసి 3/34 గణాంకాలు నమోదు చేశాడు. ఉపఖండంలోని నెమ్మదైన పిచ్‌లకు అనుగుణంగా తన బౌలింగ్ వేగంలో వైవిధ్యం ప్రదర్శించి రాణించాడు.

సెయింట్ లూసియాలో పాకిస్థాన్‌తో జరిగిన మ్యాచ్‌తో టీ20 అంతర్జాతీయ అరంగేట్రం చేశాడు. ఆ మ్యాచ్‌లో 4/17 గణాంకాలతో 'మ్యాన్ ఆఫ్ ది మ్యాచ్' అవార్డు అందుకున్నాడు.

16 అక్టోబర్ 2016న పాకిస్థాన్‌పై జరిగిన టెస్ట్ మ్యాచ్‌లో బిషూ 8 వికెట్లు పడగొట్టాడు. ఇది వెస్ట్ ఇండీస్ స్పిన్నర్లలో రెండవ అత్యుత్తమ ప్రదర్శన, లెగ్ స్పిన్నర్లలో అత్యుత్తమ ప్రదర్శన. ఆ మ్యాచ్‌లో మొత్తం 174 పరుగులిచ్చి 10 వికెట్లు తీశాడు. డే-నైట్ టెస్టులో 10 వికెట్లు తీసిన మొదటి బౌలర్‌గా బిషూ రికార్డు సృష్టించాడు.

 మూలాలు 

 బయటి లింకులు 


వర్గం:1985 జననాలు
వర్గం:గయానా క్రికెటర్లు
వర్గం:1985 జననాలు
వర్గం:టీ20 క్రికెట్